Traidžiai

Traidžiai (arba Pilsupis) – kaimas pietvakarinėje Kretingos rajono savivaldybės dalyje, 7 km į šiaurės rytus nuo Kretingos, prie Pilsupio upelio. Kultūros paveldas:
 Traidžių I senosios kapinės, vadinamos Markapiais (XVI-XIX a.);
 Traidžių II senosios kapinės, vadinamos Prancūzkapiu (XIX a.);
 Koplytėlė su Švč. Lurdo Marijos skulptūra (1947 m.).

Etimologija 

Rašytiniuose šaltiniuose kaimas vadinamas kaip Traidaičiai, Traidžiai. Vietovės pavadinimas asmenvardinės kilmės, kilęs iš pirmojo naujakurio vardo Traidys (asmenvardinis vietovardis).

Istorija 

Traidžiai susiformavo XVI a. pabaigoje – XVII a. pradžioje kaip Klibių kaimo užusienis, t. y. vienkieminė gyvenvietė, esanti bendro naudojimo žemėje. Pirmąkart Kretingos valsčiaus inventoriuose paminėti 1611 m.

1771 m. gyveno 11 valstiečių šeimų, kurios iš Kretingos dvaro nuomavo 10 valakų dirbamos žemės. 1827 m. Kretingos parapijos Traidžių kaime buvo 9 katalikų namai, 1846 m. – 9 dūmai, 1857 m. – 8 kiemai. Baudžiavą panaikinus, 1870 m. Kretingos dvarininkui Nikolajui Zubovui išperkamuosius žemės mokesčius mokėjo 33 kaimo valstiečiai.

1920 m. kaime buvo 19 katalikų šeimų, 1923 m. – 14 ūkių. 1934 m. kaimas išskirstytas į vienkieminius ūkius. Į vienkiemius išsikėlę ūkininkai savo kaimo dalį pradėjo vadinti Pilsupiu. Po 1959 m. Pilsupiu pavadintas visas kaimas, o Traidžių vardas 1976 m. Kretingos rajono gyvenviečių apskaitos duomenyse nebeminimas.

Gyventojai

Šaltiniai 

Kretingos rajono savivaldybės gyvenvietės